«Հանդիպման ընթացքին բարձրացուած է ուժային կառոյցներուն մէջ փոփոխութիւն կատարելու հարցը, որ սակայն միանշանակ չէ ընդունուած նախագահին կողմէ: Բակօ Սահակեան մեզի խոստացած է, որ իր կողմէ պիտի նախաձեռնուին համակարգային բարեփոխումներ, որոնք, իր պատկերացումով՝ կապուած են ո՛չ թէ անձերու փոփոխութեան հետ, այլ՝ ընդհանուր քաղաքականութեան եւ ամէնօրեայ աշխատանքի տեսքով: Բացի ատկէ, նախագահին կողմէ առաջարկ եղած է նաեւ ստեղծելու հանրային խորհուրդ, ուր ընդգրուած պիտի ըլլան մեր նախաձեռնութեան խումբ մը մասնակիցներ եւս, որպէսզի հանրային օրակարգի խնդիրներուն հրատապ լուծումներ տրուին», ըսաւ Սիմոնեան եւ, դիմելով հաւաքուած ցուցարարներուն՝ յայտնեց, թէ այժմ իրե՛նք պէտք է որոշեն, թէ որքա՛ն բաւարարուած են այս պայմաններով։